Ilmari Helanto

Ilmari Helanto (vuoteen 1927 Helander; 25. marraskuuta 1907 Viipuri – 16. joulukuuta 1979 Helsinki) oli suomalainen yritysjohtaja. 

Helannon vanhemmat olivat ratamestari Arvid Helander ja Hanna Heinonen. Teollisuusneuvos Reino Helanto oli hänen veljensä. 

Ilmari Helanto oli koulutukseltaan diplomi-insinööri, joka sai vuorineuvoksen arvon 1964. Tekniikan kunniatohtorin arvo hänelle myönnettiin 1978. Hän oli rakennus- ja insinööritoimisto Teräsbetoni Oy:n perustajia ja yrityksen johtokunnan puheenjohtaja 1945–1979. Helanto oli keskeinen vaikuttaja rakennustyönantajien ja rakennusteollisuuden järjestötoiminnassa.

Lähteet 

Suomalaiset yritysjohtajat
Suomalaiset yrittäjät
Suomalaiset insinöörit 
Vuorineuvokset 
Vuonna 1907 syntyneet
Vuonna 1979 kuolleet